The Good, the Bad and the Ugly - Astrodienst Guest user u1336842057
30-Apr-2017, 01:43 UT/GMT uitentuis: Heerlike wintersdag
Tydens ons paar daggies in Johannesburg is daar 'n paar opsies genoem waarnatoe ons kon gaan, aangesien Nelmari nog nooit daar was nie (elk geval nie waarvan sy kan onthou nie). By die noem van dat daar 'n dieretuin is, was sy al opgewonde en daarom is sy die een gewapen met die kamera hierdie keer :-).
Ekself was ook nog nooit daar nie, ons het maar meestal Pretoria dieretuin besoek. Nie die mooiste tyd van die jaar wat groen betref nie, maar met die bloeisels en 'n heerlike sonskyndag was dit 'n heerlike uitstappie.
Die dieretuin se geskiedenis begin reeds in 1904 toe die grond aan hulle geskenk was en eers in 1960 rond het hulle hokke begin bou waar diere in soort van natuurlik omgewing kon bly. Dit lyk asof daar baie gereeld nog hokke opgegradeer word. Hierdie beer het bietjie gefrustreer in sy omgewing gelyk, alhoewel hy 'n pragtige hok het
Nelmari het elke liewe dier of diertjie, wat sy gesien het afgeneem, van die voels tot die groot ou olifant.
Hierdie ou groot "karperd" was 'n treffer by die meisies want hy het die aandag vreeslik geniet.
Die ouens in die hokke was maar lekker lui in die wintersonnetjie.
Ons self het die son geniet en lekker gesit en boerewors rolletjies eet en rus.
Die poue was regtig uit om al die vroue te beindruk en het heerlik vir die kamera 'n vertoning opgesit.
Natuurlik soos altyd kan mens lang tyd by die apies spandeer.
So klein soos hulle is, het die meerkatte almal groot pret verskaf met hulle "show" vir die kamera. Dit was 'n heerlike dag om sommer so tussen die diere te kuier.
Net so voor ons terugvlieg Abu Dhabi toe, het ons ook by die Moyo restaurant by Zoo lake gaan eet. Die meisies wys hulle geverfte gesigte ....
Mooi week vir julle almal!
Posted by Sandra at Monday, August 29, 2011
Labels: dieretuin, johannesburg, SA Jul 2011
... en natuurlik is die meerkatte my gunsteling. Bly julle het jul tydjie in die Wille Weste geniet.
Te oordeel aan die foto's kan mens sommer sien dat dit 'n heerlike uitstappie was. Die meerkatte lyk nogals heel komieklik!! :-) Die pou se vertoning is self ook indrukwekkend!
Die meerkatte is net so oulik Desire. Jip ons het die tydjie daar in jou geweste geniet - lekker hael en slegte weer ook gehad sodat die vliegtuig nie kon opstyg nie :-)
Thea hulle hou duidelik van aandag. Vir die meisies het hulle soos Elriza se chihauhaus gelyk :-) in hul optrede. Daai pou was baie spoggerig, maar die meisie poue het net hulle rug op hom gedraai foeitog.
My kinders het dit vreeslik daar geniet so paar jaar gelede en wil so graag weer gaan. Dit was ysig koud die dag toe ons daar was! Dit was nou lekker om van julle ervaring daar te lees!
Dit lyk asof dit 'n heerlike uitstappie was, ek is mal oor die meerkatte, hulle geniet nou daardie ou sonnietjie terdee as ek die ding so kyk.
Sonja ek dink die kinders sal nooit te oud word om nie dieretuine te geniet nie, Nelmari was heeltemal uit haar nate :-).
Hulle was vol "show" Mariette. Welkom terug. Sien julle binnekort
Sjoe dis lekker om julle toer in SA so saam met julle te geniet.
‘n Wonderlike geleentheid
'n Bietjie geskiedenis in die veld
Sonskyn en skoenlappers
‘n Familie vroue saamtrek